“เงินบาท” เปิดแข็งค่า 37.64 บ. หลังดอลล์อ่อน จับตา GDP สหรัฐคืนนี้
“ตลาดเงินบาท” เปิดแข็งค่า 37.64 บาท/ดอลลาร์ แข็งค่าจากเย็นวานที่ปิดตลาดที่ระดับ 37.74 บาท/ดอลลาร์ หลังดอลลาร์อ่อนค่า ขณะที่คืนนี้ต้องติดตามการรายงานตัวเลข GDP ไตรมาส 3/65 ของสหรัฐ
“ตลาดเงินบาท” เปิดแข็งค่า 37.64 บาท/ดอลลาร์ แข็งค่าจากเย็นวานที่ปิดตลาดที่ระดับ 37.74 บาท/ดอลลาร์ หลังดอลลาร์อ่อนค่า ขณะที่คืนนี้ต้องติดตามการรายงานตัวเลข GDP ไตรมาส 3/65 ของสหรัฐ
27 ต.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 37.64 บาท/ดอลลาร์ แข็งค่าจากเย็นวานที่ปิดตลาดที่ระดับ 37.74 บาท/ดอลลาร์
โดยล่าสุด เงินบาทอ่อนค่าไปอยู่ที่ 37.74 บาท/ดอลลาร์ หลังจากที่เมื่อคืนนี้ ธนาคารกลางแคนาดา มีมติปรับขึ้นดอกเบี้ยนโยบายน้อยกว่าที่ตลาดคาดไว้ จึงทำให้ตลาดมองว่าธนาคารกลางสหรัฐ (เฟด) อาจลดความร้อนแรงในการปรับขึ้นดอกเบี้ยลงได้บ้าง ส่งผลให้อัตราผลตอบแทนพันธบัตรรัฐบาลสหรัฐ (บอนด์ยีลด์) ย่อตัวลง ดอลลาร์สหรัฐจึงปรับอ่อนค่าลงเมื่อเทียบกับสกุลเงินอื่น
ขณะที่คืนนี้ต้องติดตามการรายงานตัวเลข GDP ไตรมาส 3/65 ของสหรัฐ รวมทั้งการประชุมธนาคารกลางยุโรป (ECB)
ทั้งนี้ นักบริหารเงิน คาดว่า วันนี้เงินบาทจะเคลื่อนไหวในกรอบ 37.50 – 37.85 บาท/ดอลลาร์